Fargen er den mest brukte utendørsfarge på den svenske landsbygda. Fra sent på 1500-tallet var den røde husfargen et tegn på velstand og ble først og fremst brukt i byene. Den svenske kongen beordret i 1570 slottene i Stockholm og Turku malt røde. Fra 1764 ble rødmalingen produsert kommeriselt. Fra 1800-tallet ble den allemannseie og erobret landsbygda, samtidig som en i byene tok i bruk lysere oljemalinger. I Norge har fargen særlig vært populær nær svenskegrensa. Den utbredte bruken av falurødt fra 1600-tallet bidro til å gi bebyggelsen i Sverige et enhetlig preg.